stanford-oval/wikipedia huggingface dataset:
Arlong-merirosvot
Merirosvolippu

Arlongin tunnus on sahanenäinen hai, joka katsoo vasemmalle ja jonka pyrstö on kiemuralla. Merkin ympärillä on kolme kurvia kiinni toisissaan. Merkin takana on luut ristissä. Jokaiselle jäsenelle on tatuoitu Arlongin tunnus ilman ristiluuta. Ainoa jäsen jolla ei ole, on Mööm. Hän tosin on ennemminkin lemmikki tai "salainen ase".
Monella Arlongin merirosvolla on myös aurinkotatuointi, joka saattaa olla Jimbein merkki.
Miehistö > Arlong

Kapteeni (20,000,000 berryä)
Sahahai-merenmies
Miehistö > Kuro-obi

Seiyu: Hisao Egawa
Ääninäyttelijä (4Kids): Sean Schemmel
Rausku-merenmies
Kuro-obi (クロオビ, Kuroobi) on yksi tarkkaavaisimmista ja ankarimmista jäsenistä. Hän oli usein epäluuloinen Namia kohtaan. Kuro-obi taitaa merenmieskaraten ja on 40:llä danilla (mustan vyön asteella). Olkihattujen ja merenmiesten välisen taistelun aikana Sanji haastoi Kuro-obin. Sanjin mennessä pelastamaan Luffyä merenpohjasta, Kuro-obi sai etulyöntiaseman voimiensa kaksinkertaistuttua vedessä, kun taas Sanjin voimat puolittuivat. Lopulta Sanji kuitenkin onnistui poistumaan merestä ja Kuro-obin yrittäessä käyttää hyökkäystään nimeltä "sadan tiilen murskaaja", Sanji viimeisteli hänet potkusarjalla.
Miehistö > Pusi

Seiyu: Masaya Onosaka
Ääninäyttelijä (4Kids): Tom Wayland
Pusukala-merenmies
Pusi (チュウ, Chū) usein puhuessaan sanoo "pusi" (japanin versiossa "chu" eli pussaamisesta kuuluva ääni). Hän on rauhallinen ja käyttää aseenaan vettä, jota hän ampuu suustan luodin lailla. Olkihattujen ja merenmiesten välisen taistelun aikana Usopp taisteli Pusia vastaan. Hän selvästi aliarvioi Usoppin, ja lopulta hän hävisi kun Usopp sytytti hänet tuleen ja löi häntä vasaralla useasti päähän.
Miehistö > Mööm

Mööm (モーム, Mōmu) on suuri merilehmä Grand Linelta, jonka Arlong-merirosvot toivat mukanaan. Hän oli se, joka tuhosi Gosa-nimisen kylän. Kun Luffy, Sanji ja Yosaku olivat matkalla saarelle, he tapasivat Möömin, joka kävi heidän kimppuun. Luffy ja Sanji voittivat hänet kuitenkin helposti. Myöhemmin Musti (Hatchan) kutsui Möömin taistelemaan Olkihattuja vastaan, mutta Luffy voitti tämän Gomu Gomu no Kazaguruman (Gumi gumi tuulihyrrä) hyökkäyksellään kumoten monta Arlong-merirosvoa ja lennättäen Arlong Parkin muurin yli. Mööm nähdään aikahypyn jälkeen toisten merirosvojen aluksessa. Mööm oli kuljettamassa merirosvoja merimiesten ja merinaisten maailmaan eli uuteenmaailmaan.
Miehistö > Muut merenmiehet

Vain kaksi muuta merenmiestä on nimetty.
Kaneshiro – Laivanrakentaja
Pisaro – Muusikko
Miehistö > Musti

Seiyu: Toshiyuki Morikawa
Ääninäyttelijä (4Kids): Sean Schemmel
Mustekala-merenmies
Musti (はっちゃん, Hatchan, kutsumanimeltään Hachi) taistelee kuuden miekan tekniikalla (rokutōryū) kuutta miekkaa käyttäen. Hän hävisi jo ennestään vakavasti haavoittuneelle Zorolle. Ennen taistelua he tapasivat ystävällisissä merkeissä, ja Musti tarjosi hänelle kyydin Cocoyashin kylään. Arlong-merirosvojen jouduttua Merivoimien huostaan Musti onnistui karkaamaan ja sai mangassa ikioman minitarinansa: "Mustin merenpohjakävely". Hän tapasi monia ystäviä ja vihollisia ja ystävystyi erityisesti Camie-nimisen merenneidon kanssa ja avasi tarinan lopussa kelluvan mustekalapyörykkäkojun (takoyaki = mustekalapyörykkä).
Takaumassa näytettiin, kuinka Musti, Kuro-obi ja Pusi halusivat perustaa yhdessä mustekalapyörykkäkojun, kun he olivat nuoria.
Hänen japaninkielinen nimensä on täynnä erikoisuuksia. Lempinimi Hachi voi tarkoittaa kahdeksaa, ja hänen nimensä Hatchanin loppu "chan" tarkoittaa japanissa pientä tai söpöä.
Arlong-merirosvojen voimat

Merenmiehet ovat luonnostaan kymmenen kertaa vahvempia kuin ihmiset. Lisäksi vedessä he ovat tuplaten vahvempia. Usein he näyttivät kyläläisille hirmuvoimansa esimerkiksi talojen nurinpäin kääntämisellä. He olivat kovin merirosvojoukko jonka Olkihatut kohtasivat ennen Grand Linea. Arlong ei ollenkaan pelästynyt Luffyn pirunmarjavoimista vaan heitti Luffyn mereen tietoisena siitä, että meri olisi pirunmarjavoimaisten heikkous. Namin karttojen avulla heidän voimansa vain kasvoivat, sillä he pystyisivät suunnittelemaan hyökkäyksiään etukäteen ja kulkemaan merellä. Mikäli Olkihatut eivät olisi voittaneet heitä, Arlong todennäköisesti olisi kaapannut vallan miehistöineen East Bluella.
-maailma
| --- | --- |
Olkihattupiraatit:   Monkey D. Luffy  Roronoa Zoro  Nami  Usopp  Sanji  Tony Tony Chopper  Nico Robin  Franky  Going Merry  Thousand Sunny 
Ystävät:   Nefertari Vivi  Portgas D. Ace 
Pääviholliset:   Buggy-klovni  Kuro  Don Krieg  Arlong  Baroque Works  Wapol  Bellamy  Ener  Foxy  CP9  Thriller Bark 
Maailmanhallitus:   Smoker  Aokiji 
Merirosvot:   Shanks Punatukka  Valkoparta  Mustaparta  Gold Roger 
One Piece -merirosvoryhmät:   Arlong-merirosvot  Bellamy-piraatit  Buggyn merirosvojoukko  Foxy-piraatit  Krieg-merirosvot  Merirosvoliittouma Apinatarha  Mustan kissan merirosvot  Mustaparta-merirosvot  Olkihattupiraatit  Peltikunkku-merirosvot  Punapää-merirosvot  Thriller Bark  Valkoparta-merirosvot 
Muita organisaatioita:   Maailmanhallitus  Merivoimat Merivoimien jäsenet  Kaapparilordi  Cipher Pol  Baroque Works  Skypiean papisto  Shandiat  Galley-La Company  Frankyn perhe  Yonkou 
Muuta:   One Piecen paikat  Grand Line
Batman (animaatiosarja)

Batmanistä on tehty useita animaatiosarjoja:
The New Adventures of Batman vuosilta 1977–1978
Batman (Batman: The Animated Series) vuosilta 1992–1995
The New Batman Adventures vuosilta 1997–1999
Batman of the Future vuosilta 1999–2001
Batman (The Batman) vuosilta 2004–2008
Batman – pelottomat (Batman: The Brave and the Bold) vuosilta 2008–2011
Beware the Batman vuosilta 2013–2014.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Batman (animaatiosarja)”, voi hakea sivunnimihaulla, laajalla sivunnimihaulla tai tekstihaulla.
Azerbaidžan lasten Eurovision laulukilpailussa

| Azerbaidžan lasten Eurovision laulukilpailussa |
| --- | --- |

Paikallinen TV-asema:  İTV
Esiintymiset
Ensiesiintyminen:  2012
Esiintymiskerrat:  4
Paras sijoitus:  5. (2021)
Huonoin sijoitus:  16. (2018)
Paras pistemäärä:  151 (2021)
Huonoin pistemäärä:  47 (2018)
Azerbaidžan on osallistunut Lasten Eurovision laulukilpailuun neljä kertaa, ensimmäisen kerran vuonna 2012. Tuolloin Suada Alakbarova & Omar Sultanov esittivät kappaleen "Girls and Boys (Dünya Sənindir)" ja sai 49 pistettä sijoittuen seitsemänneksi. Vuonna 2013 Azerbaidžan sijoittui yhdenneksitoista, kun Rustam Karimov lauloi kappaleen "Me and My Guitar". Azerbaidžan ei osallistunut vuosien 2014–2017 kilpailuihin, mutta se palasi vuoden 2018 kilpailuun. Vuonna 2019 Azerbaidžan ilmoitti vetäytyvänsä kilpailusta. Azerbaidžan ilmoitti kuitenkin palaavansa kilpailuun vuonna 2021 edustajanaan Sona Azizova.
Osallistujat

| Vuosi | Esittäjä | Kappale | Sijoitus | Pisteet |
| --- | --- | --- | --- | --- |
| 2012 | Suada Alakbarova & Omar Sultanov | "Girls and Boys (Dünya Sənindir)" | 11 | 49 |
| 2013 | Rustam Karimov | "Me and My Guitar" | 7 | 66 |
| 2018 | Fidan Hüseynova | "I Wanna Be Like You" | 16 | 47 |
| 2021 | Sona Azizova | "One Of Those Days" | 5 | 151 |
Aiheesta muualla

Azerbaidžan lasten Eurovision laulukilpailun sivustolla (englanniksi)
Lasten Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Espanja · Georgia · Irlanti · Italia · Kypros · Malta · Pohjois-Makedonia · Portugali · Puola · Ranska · Saksa · San Marino · Ukraina · Viro
Epäaktiiviset:  Australia · Azerbaidžan · Belgia · Bulgaria · Israel · Kazakstan · Kreikka · Kroatia · Latvia · Liettua · Moldova · Montenegro · Norja · Romania · Ruotsi · Serbia · Slovenia · Sveitsi · Tanska · Valko-Venäjä · Venäjä · Wales · Yhdistynyt kuningaskunta
Entiset:  Serbia ja Montenegro
Epäonnistuneet yritykset:  Bosnia ja Hertsegovina · Monaco · Slovakia
Kilpailut vuosittain
| --- | --- |
2000-:  2003 · 2004 · 2005 · 2006 · 2007 · 2008 · 2009
2010-:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-:  2020 · 2021 · 2022 · 2023
Archibald Cleghorn

| Archibald Cleghorn |
| --- | --- |
 Cleghorn oletettavasti 1890-luvulla
O‘ahun kuvernööri
 11.11.1891 – 28.2.1893  
Monarkki:  Liliʻuokalani
Edeltäjä:  John Owen Dominis
Seuraaja:  virka lakkautettu
Henkilötiedot
Syntynyt: 15. marraskuuta 1835  Edinburgh, Skotlanti, Iso-Britannia
Kuollut: 1. marraskuuta 1910 (74 vuotta)  Honolulu, Havaiji, USA
Ammatti:  liikemies, poliitikko
Vanhemmat:  Thomas Cleghorn Janet Nisbet
Puoliso:  Elizabeth Pauahi Lapeka Likelike (1870)
Lapset:  5
Tiedot
 Nimikirjoitus
Archibald Scott Cleghorn (15. marraskuuta 1835 – 1. marraskuuta 1910) oli skotlantilainen liikemies, joka nai havaijilaisen prinsessan, Likeliken, ja oli Havaijin kuningaskunnan viimeisen kruununprinsessan, Ka‘iulanin, isä.
Varhainen elämä

Archibald syntyi Edinburghissa vuonna 1935. Hänen vanhempansa olivat Thomas Cleghorn ja Janet Nisbet. Perheeseen syntyi yhteensä viisi poikaa, joista Archibald oli nuorin. Archibaldin ollessa 5-vuotias perhe muutti Uuteen-Seelantiin.
Muutto Havaijille

Cleghornin perhe päätti lopulta lähteä Uudesta-Seelannista ja saapui Havaijille vuonna 1951. Isä Thomas perusti kaupan Honolulun kiinalaiskortteliin, mutta kuoli sairaskohtaukseen vain vuotta myöhemmin. Äiti Janet päätti sittemmin palata Uuteen-Seelantiin, minkä takia kauppa jäi 16-vuotiaan Archibaldin vastuulle. Hän osoittautui kuitenkin taitavaksi liikemieheksi, ja kaupasta tuli Havaijilla iso menestys kasvaen lopulta kauppaketjuksi, jolla oli toimipisteitä O‘ahun lisäksi myös muilla saarilla.
Havaijilla Cleghorn ystävystyi päällikkötaustaisen Kalākauan kanssa, joka nousi myöhemmin saarten kuninkaaksi, Nuoret havaijilaiset -nimisen yhdistyksen kautta. Kalākaua esitteli Cleghornin siskolleen, Likelikelle, johon tämä ihastui välittömästi ja sai Kalākaualta luvan alkaa seurustella tämän kanssa.
Muutto Havaijille > Avioliitot ja lapset

Cleghornin täyttäessä 30 hänellä oli jo kolme tytärtä (Rose, Helen ja Annie) Elizabeth Pauahi Lapekan kanssa, jonka kanssa Cleghorn oli mennyt naimisiin.
Cleghorn ja Likelike menivät naimisiin 22. syyskuuta 1870 Washington Placessa. Parille syntyi yksi tytär, Ka‘iulani, viisi vuotta myöhemmin. Ka‘iulanin ollessa Englannissa Cleghorn rakennutti tyttärensä lahjaksi saamalle tontille talon, joka kulki nimellä ‘Āinahau. Talo paloi 1920-luvulla.
Avioliittojensa lisäksi Cleghornilla oli yksi avioliiton ulkopuolinen suhde havaijilaisen naisen, Annie Ana Makanuin, kanssa. Tästä liitosta syntyi yksi poika.
Havaijin kuningaskunnan virkamies

Vuonna 1873 Cleghorn nimitettiin Havaijin kuningaskunnan parlamentin ylähuoneeseen aateliston edustajana. Hän toimi tässä virassa aina vuoteen 1886 saakka.
Cleghorn nimitettiin O‘ahun virkaatekeväksi kuvernööriksi 7. heinäkuuta 1887 hieman reilun kahden viikon ajaksi. Virallisesti saaren kuvernööriksi hän nousi marraskuussa 1891. Hän toimi virassa aina Havaijin kuningaskunnan kaatumiseen saakka.
Havaijin kuningaskunnan virkamies > Vuoden 1983 vallankumous

Vallankaappauksen jälkeen Cleghorn kirjoitti tuolloin Englannissa oleskelevalle tyttärelleen, että oli yrittänyt neuvoa kuningatarta parhaansa mukaan, mutta Lili‘uokalani oli hänen mukaansa osoittautunut liian itsepäiseksi hallitsijaksi. Päivä vallankumouksen jäkeen, 17. tammikuuta, Cleghorn kirjoitti päiväkirjaansa, että brittiläistaustaiset monarkialle myötämielisen vaikuttajan ehdottaneen kuningattarelle, että Lili‘uokalani luopuisi kruunusta Ka‘iulanin hyväksi.
Viimeiset vuodet

Cleghorn kuoli 1. marraskuuta 1910 Honolulussa. Hänet on haudattu Mauna ‘Alan mausoleumiin.
Galleria

Cleghorn läheisineen ‘Āinahaussa. Vasemmalta oikealle: Annie Cleghorn, kassanhoitaja R. N. Hind, Gleghorn ja Ka‘iulani.
Cleghornin yrityksen mainos vuodelta 1879
Illalliskutsut Cleghornin kunniaksi vuodelta 1905
Cleghorn ylärivissä oikealla
Bardolino (viini)

Bardolino-viinien tuotantoalue sijaitsee Gardajärven kaakkoispuolella.
Bardolino-viinit ovat italialaisia viinejä, joita tuotetaan Bardolinon kaupungin seudulla Gardajärven kaakkoispuolella Venetossa Koillis-Italiassa. Classico-viinien tuotantoalue käsittää Affin, Bardolinon, Cavaionin, Costermanon, Gardan ja Lazisen kunnat. Viinit valmistetaan pääosin Corvina- ja Corvinone-rypäleistä.
Bardolino-viiniluokat

Laatuluokiteltuja ja nimisuojattuja Bardolino-viinityyppejä ovat Bardolino DOC- ja Bardolino Superiore DOCG -viinit.
Laatuluokan Bardolino DOC -viinit ovat punaviinejä (Rosso tai Novello), roseeviinejä (Chiaretto) tai kuohuviinejä (Chiaretto Spumante). Niitä tuotetaan vuosittain noin 20 miljoonaa litraa (vuonna 2014).
Bardolino Superiore DOCG on punaviiniä, joka varastoidaan vähintään yksi vuosi ennen myyntiä. Viiniä tuotetaan vain 0,2 miljoonaa litraa vuodessa (vuonna 2014).
Baekjen historialliset alueet

| Baekjen historialliset alueet |
| --- | --- |

Maailmanperintökohde
Sijainti:  Etelä-Korea  36°27′43″N, 127°7′38″E
Tyyppi:  Kulttuuri
Kriteerit:  II, III
Tunnusnumero:  1477
Valintahistoria
Valintavuosi:  2015
 Baekje
Baekjen historialliset alueet on UNESCOn maailmanperintökohde Länsi-Etelä-Koreassa. Alue ulottuu kolmeen kaupunkiin: Gongjuun, Buyeo-guniin ja Iksaniin. Alue koostuu kahdeksasta kohteesta, jotka ovat valmistuneet vuosien 475 ja 660 välisenä aikana. Kohteet ovat Gongsanseongin linnoitus, Songsan-rissa olevat kuninkaalliset haudat, Busosanseongin linnoitus, Gwanbuk-rin hallintorakennukset, Jeongnimsan temppeli, kuninkaalliset haudat Neungsan-rissa, Wanggung-rin palatsi ja Mireuksan temppeli. Kohteet ovat Baekjen kuningaskunnan ajoilta. Kohteet valittiin UNESCON maailmanperintöluetteloon vuonna 2015.
Pagodi, Mireuksan temppelistä
Gongsanseongin linnoitus
Hauta Songsan-rissa
Busosanseongin linnoitus
Barbaresco (kunta)

| Barbaresco |
| --- | --- |

Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  7,57 km²
Väkiluku:  646
Postinumero:  12050
Infobox OKVirheellinen NIMI-arvo: 
Barbaresco on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 646 vuonna 2017.
Badullan piirikunta

Badullan piirikunta (sinhaliksi බදුල්ල දිස්ත්‍රික්කය, Badulla distrikkaya, tamiliksi பதுளை மாவட்டம், Patuḷai māvaṭṭam) on yksi Sri Lankan 25 piirikunnasta. Se kuuluu Uvan provinssiin ja rajautuu pohjoisesta Amparan piirikuntaan, idästä Moneragalan piirikuntaan, lännestä Matalen, Kandyn ja Nuwara Eliyan piirikuntiin ja etelästä Ratnapuran piirikuntaan.
Badwater

Badwater Basin
Näkymä Badwaterista.
Badwater on Kuolemanlaaksossa Death Valleyn kansallispuistossa Inyon piirikunnassa Kaliforniassa sijaitseva sisäinen valuma-alue. Alue sijaitsee 86 metriä merenpinnan alapuolella ja se on Pohjois-Amerikan matalin kohta. Yhdysvaltain korkein vuori Alaskan ulkopuolella, 4 421 metriä korkea Mount Whitney sijaitsee 122 kilometriä Badwaterista länteen.
Alue koostuu pienestä aavikkojärvestä, johon vesi virtaa alueella sijaitsevista lähteistä. Järven vesi on hyvin suolapitoista mikä tekee siitä juomakelvottoman. Alueen nimi Badwater tulee järven "huonosta vedestä". Järvessä elää vesihyönteisiä.
Järven vieressä vuoroittain tapahtuva jäätyminen ja sulaminen sekä haihtuminen aiheuttavat suolan kiteytymisen kuusikulmaisiin hunajakennoa muistuttaviin muotoihin.
Suolatasangot ovat vaarallisia, sillä niiden alapuolella sijaitsee upottava mutakerros. Tämän takia alueen matalinta paikkaa ei ole merkitty kyltillä vaan merkki sijaitsee järven luona.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Badwater Basin
Bardo Pond

| Bardo Pond |
| --- | --- |


Tiedot
Toiminnassa:  1991–
Tyylilaji:  psykedeelinen rock, space rock, neo-psychedelia, shoegazing, post-rock, acid rock, noise rock
Kotipaikka:   Philadelphia, Pennsylvania, Yhdysvallat
Laulukieli:  englanti
Jäsenet:  John Gibbons Michael Gibbons Isobel Sollenberger Clint Takeda Jason Kourkonis
Entiset jäsenet:  Joe Culver  Ed Farnsworth  Aaron Igler
Levy-yhtiö:  Fire Records  
Aiheesta muualla
Kotisivut
Infobox OKNimi-testi OK: 
Bardo Pond on yhdysvaltalainen psykedeelinen rock-yhtye, joka perustettiin vuonna 1991. Nykyiset jäsenet ovat Michael Gibbons (kitara), John Gibbons (kitara), Isobel Sollenberger (huilu ja laulu), Clint Takeda (basso) ja Jason Kourkonis (rummut). Bardo Pond huumekeskeinen musiikki luokitellaan yleensä space rock, acid rock, post-rock, shoegazing ja psykedeelinen rock -genreihin.
Diskografia

| --- | --- |
 Studioalbumit Bufo Alvarius, Amen 29:15 (1995)  AAmanita (1996)  Lapsed (1997)  Set and Setting (1999)  Dilate (2001)  On the Ellipse (2003)  Ticket Crystals (2006)  Bardo Pond (2010)  Peace On Venus (2013)  Refulgo (2014) Kokoelmat A Tribute to Spacemen 3 (1998)  Batholith (2008)  Peri (2009)  Shone Like A Ton (2014) :  EP:t Big Laughing Jym (1995)  Slab 10" (2000)  U.S. Tour, Spring 2001 (2001)  Purposeful Availment (2002)  Tigris/Euphrates (2002)  Bog (2005)  Adrop  (2006)  Yntra (2012)  Rise Above It All (2013)  Looking For Another Place (2014)  Is There a Heaven? (2015) 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Beşiktaş

Dolmabahçen palatsi Beşiktaşissa.
Beşiktaşin sijainti Istanbulissa.
Beşiktaş on Istanbulin piirikunta, joka sijaitsee sen Euroopan-puoleisessa osassa Bosporinsalmen länsirannalla. Vastakkaisella rannalla on Üsküdar, pohjoisessa Sarıyer ja Şişli, lännessä Kağıthane ja etelässä Beyoğlu. Piirikunnassa oli 185 373 asukasta vuonna 2008. Alue on Turkin vanhimman urheiluseuran, Beşiktaş JK:n, kotipaikka.
Aiheesta muualla

Kuvia tai muita tiedostoja aiheesta Beşiktaş Wikimedia Commonsissa
Battlefield Earth

Battlefield Earth voi tarkoittaa seuraavia:
Battlefield Earth, L. Ron Hubbardin romaani vuodelta 1982
Taistelukenttä Maa (engl. Battlefield Earth), Roger Christianin elokuva vuodelta 2000
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Battlefield Earth”, voi hakea sivunnimihaulla, laajalla sivunnimihaulla tai tekstihaulla.
Bardiyan piirikunta

| Bardiyan piirikunta बर्दिया, Bardiyā |
| --- | --- |
 Bardiyan piirikunnan sijainti Nepalissa.
 Koordinaatit: 28.2033°N, 81.3446°E 
Valtio:     Nepal
Nepalin kehitysalueet:  Keskilännen kehitysalue
Nepalin vyöhykkeet:  Bheri
Hallinto:  
 – hallinnollinen keskus:  Gulariya (55 747 as. 2011)
Pinta-ala  ():  2 025 km²
Väkiluku (2011)  ():  426 576
 – väestötiheys:  211 as./km²
HDI (2011):  0,466
Lyhenteet:  
 – ISO 3166:  NP-BH
 
ddcbardiya.gov.np
 Bardiyan piirikunnan kartta. Piirikunnan keskus, Gularian kaupunki, on merkitty kuvan keskiosan alapuolelle vaaleansinisenä osa-alueena. 
Bardiyan piirikunta (nepaliksi बर्दिया, Bardiyā; myös muodossa Bardia) on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Bardiyan piirikunta rajautuu etelässä Intian Uttar Pradeshin osavaltioon. Lännessä naapurina on Kailalin, pohjoisessa Surkhetin sekä idässä Salyanin ja Banken piirikunta.
Bardiyan piirikunnan väkiluku oli vuonna 2011 yhteensä 426 576 (382 649 as. vuonna 2001). Piirikunnan pinta-ala on 2 025 neliökilometriä ja väestötiheys 211 as./km2. Hallinnollinen keskus on Gulariya (myös muodossa Gularia, 55 747 as. 2011). Toukokuussa 2014 muodostettiin piirikuntaan Rajapurin, joulukuussa samana vuonna Bansgadhin ja Sanoshree-Taratalin kaupungit.
Seudun nähtävyyksiin kuuluu piirikunnan pohjoisosissa sijaitseva Bardian kansallispuisto. Luonnonmaantieteellisesti piirikunta ryhmitellään yleensä osaksi Keskilännen alankovyöhykettä eli Teraita. Tarkemmassa jaottelussa 71,4 % piirikunnasta voidaan luokitella alempaan trooppiseen, 22,6 % ylempään trooppiseen ja  2,7 % subtrooppiseen kasvillisuusvyöhykkeeseen kuuluvaksi.
Baglamukhin temppeli Gulariyassa.
Portti kansallispuiston alueelle.
Leopardinaaras Bardian kansallispuistossa.
Aiheesta muualla

Kuvia tai muita tiedostoja aiheesta Bardiyan piirikunta Wikimedia Commonsissa
Ari Lahti (toimitusjohtaja)

| Ari Lahti> Henkilötiedot |
| --- | --- |
Syntynyt: 15. maaliskuuta 1963 (ikä 61) Leppävirta, Suomi
Ari Lahti (s. 15. maaliskuuta 1963 Leppävirta) on rahoituskonserni Icecapitalin perustajaosakas ja toimitusjohtaja, sekä Kuopion Palloseuran pääomistaja. Hän on toiminut Suomen Palloliiton puheenjohtajana tammikuusta 2018 alkaen. Koulutukseltaan Lahti on valtiotieteen lisensiaatti.
Lahden nykyisiin luottamustehtäviin kuuluvat Wulff-yhtiöiden (ent. Beltton) hallituksen puheenjohtajuus (2000–) sekä Veikkauksen hallituksen jäsenyys (2002–). Hän on toiminut aikaisemmin muun muassa Veikkausliigaa hallinnoivan Jalkapalloliiga ry:n hallituksen puheenjohtajana sekä Helsingin Arvopaperipörssin hallituksessa. Maaliskuussa 2010 Lahdesta tuli myös Turo Tailorin vähemmistöosakas.
Lahti oli vuosina 2013–2018 mukana Nelosen Leijonan luola -tv-ohjelmassa yhtenä sijoittajana.
Elämäkerta > Nuoruus

Lahti on syntynyt Sorsakoskella, jossa hänen isänsä työskenteli Hackmanilla. Sorsakoskelta perhe muutti pian Leppävirralle, jossa Lahti kävi ala-asteen. Tämän jälkeen perhe siirtyi Kuopioon, jossa Lahti kävi Minna Canthin koulussa yläasteen ja vuoden lukiota, ennen kuin lähti 1977 suorittamaan stipendin turvin kansainvälisen IB-lukiotutkinnon Atlantic Collegessa Walesin Cardiffissa.
Lahti palasi Walesistä Suomeen opiskelemaan kansantaloutta ja oikeustiedettä Helsingin yliopistossa. Hän valmistui valtiotieteiden maisteriksi vuonna 1987 pääaineenaan kansantaloustiede. Valtiotieteiden lisensiaatiksi Lahti valmistui vuonna 1990.
Elämäkerta > Liike-elämä

Lahti työskenteli Suomen Pankissa ekonomistina vuosina 1985-1988. Suomen pankkiyhdistyksessä hän toimi ekonomistina 1988-1990. Hän työskenteli Pankkiiriliike Protoksen tutkimusjohtajana vuodesta 1990, kunnes yleni sen toimitusjohtajaksi vuonna 1992.
Björn Wahlroosin omistama Mandatum osti Protoksen 50 miljoonan markan kauppahinnalla vuonna 1998 ja Lahti nousi uuden, arvopaperiliiketoiminnasta vastaavan Mandatum Pankkiiriliike Oy:n toimitusjohtajaksi sekä Mandatumin johtoryhmän jäseneksi.
Lahti oli perustamassa vuonna 1999 Icecapital Pankkiiriliikettä. Hän on toiminut yhtiön toimitusjohtajana vuodesta 1999 alkaen.
Elämäkerta > Jalkapallo

Lahdella ei itsellään ole kilpataustaa jalkapallossa. Hän kertoo perineensä urheiluinnostuksen isältään, joka oli aikoinaan SM-sarjatason painija. Kuopiossa kuvioihin tuli jalkapallo, ja Olli Rehn veti hänet mukaan jalkapallon järjestötoimintaan. Rehn oli Lahden edeltäjä Jalkapalloliiga ry:n hallituksen puheenjohtajana.
Lahti on toiminut pitkään jalkapallon parissa. Kuopion Palloseura Oy:n hallituksen lisäksi hän on toiminut myös Veikkausliigaa hallinnoivan Jalkapalloliiga ry:n hallituksen puheenjohtajana (1997–2000).
Kun Kuopion Palloseura oli talousvaikeuksissa 1990-luvun lopussa, Lahti lähti perustamaan KuPS Oy:tä (1998). Hänen käsiinsä päätyi 20–25 % uuden yhtiön osakkeista ja hallituspaikka.
Vuoden 2006 lopussa Lahti pelasti Kuopion Palloseura Oy:n toistamiseen yhtiötä uhanneelta konkurssilta sijoittamalla yhtiöön yli 200 000 euroa aikaisempien sijoituksensa lisäksi (antoi merkintätakauksen koko osakeannin osalta). Lisäinvestoinnin myötä hänestä tuli yhtiön suurin omistaja ja sen hallituksen puheenjohtaja. Hän omistaa osakkeista 94,98 %, 5 % omistaa Jukka Pitkänen ja loput 0,02 % omistaa 30 pienosakasta – toisin sanoen ennen kyseistä rahoituskierrosta osakkeita omistaneet muut henkilöt. Sijoitustaan KuPSiin Lahti kuvaili "pikkupojan unelmaksi".
Vuonna 2009 Lahti oli Suomen Palloliiton puheenjohtajavaalin ehdokasasettelun kärkinimien joukossa. Hän kuitenkin päätti vetäytyä kisasta Sauli Niinistön ehdokkuuden vahvistuttua. Tässä yhteydessä Lahti tuki julkisesti Niinistöä puheenjohtajaksi.